ଭୁବନେଶ୍ୱର,ଅଗଷ୍ଟ ୨୩ (ଓଡ଼ିଶା ଡ଼ଟ୍ କମ୍)-ଆଜି ଆଇପିଏସ୍ ଓ ଓପିଏସ୍ ଅଫିସରସ୍ତରରେ ଅଦଳବଦଳ କରାଯାଇ ବାଲେଶ୍ୱର ନୂଆ ଏସ୍.ପି ଭାବେ ଅମ୍ରିତା ଦାସ,ବୌଦ୍ଧର ନୂଆ ଏସ୍.ପି ଭାବେ ଭବାନୀଶଙ୍କର ମିଶ୍ର ଓ ଢେଙ୍କାନାଳର ନୂଆ ଏସି.ପି ଭାବେ ମନୋରଂଜନ ମହାନ୍ତିଙ୍କୁ ନିଯୁକ୍ତି ଦିଆଯାଇଛି ।
ବରିଷ୍ଠ ଆଇପିଏସ୍ ଅଫିସର ଜୟଦୀପ ନାୟକଙ୍କୁ ଅନୁସୂଚିତ ଜାତି ଓ ଜନଜାତି ସୁରକ୍ଷା ସେଲର ଆଇଜି ଭାବେ ଅବସ୍ଥାପିତ କରା ଯାଇଥିବା ବେଳେ ଦିପ୍ତେଶ ପଟ୍ଟନାୟକଙ୍କୁ ଡିଆଇଜି କମ୍ପ୍ୟୁଟର ଭାବେ ଅବସ୍ଥାପିତ କରାଯାଇଛି ।
ଦୟାଲ ଗଙ୍ଗୱାରଙ୍କୁ ଏସଏପିର ଡିଆଇଜି ଭାବେ ନିଯୁକ୍ତି ପ୍ରଦାନ କରାଯାଇଥିବା ବେଳେ ରାଜେଶ କୁମାରଙ୍କୁ ଏସ୍.ପି.ସିକ୍ୟୁରିଟି, ଏସ.କେ ବେତତ ସିଂହଙ୍କୁ ଦକ୍ଷିଣ-ପଶ୍ଚିମାଂଚଳ ଡିଆଇଜି, ପ୍ରଫୁଲ ପାତ୍ରଙ୍କୁ ଏସ.ପି ସ୍ପେଶାଲବ୍ରାଞ୍ଚ ଓ ସଂଜୟ କୌଶଳଙ୍କୁ ଏସ୍.ପି ଭିଜିଲାନ୍ସ ଭାବେ ନିଯୁକ୍ତି ମିଳିଛି ।
ଭୁବନେଶ୍ୱର, ଡ଼ିସେମ୍ବର ୩୧(ଓଡ଼ିଶା ଡ଼ଟ୍ କମ୍) ଓଡ଼ିଶା ପୋଲିସ ସେବା(ଓପିଏସ୍)ରେ ସିଧାସଳଖ ଡ଼ିଏସ୍ପି ପାହ୍ୟାର ଅଧିକାରୀଙ୍କୁ ନିଯୁକ୍ତି କରିବା ପାଇଁ ପ୍ରସ୍ତୁତ ନୀୟମାବଳୀକୁ ରାଜ୍ୟ କ୍ୟାବିନେଟ ଅନୁମୋଦନ କରିଛି ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଅଧ୍ୟକ୍ଷତାରେ ଗୁରୁବାର ଅନୁଷ୍ଠିତ କ୍ୟାବିନେଟ ବୈଠକରେ ଏହି ନିଷ୍ପତ୍ତି ଗ୍ରହଣ କରାଯାଇଛି । ଏହାସହ ବୈଠକରେ ଅନ୍ୟ ନଅଟି ଗୁରୁତ୍ୱପୂର୍ଣ୍ଣ ନିଷ୍ପତ୍ତି ନିଆଯାଇଛି ।
ପୂର୍ବରୁ ଥିବା ଆଇନ ଅନୁସାରେ ଡ଼ିଏସ୍ପି ପଦବି ପାଇଁ ସିଧାସଳଖ ନିଯୁକ୍ତିରେ ସର୍ବାଧିକ ୧୫ ଜଣଙ୍କୁ ନିଯୁକ୍ତି ଦେବାର ବ୍ୟବସ୍ଥା ଥିବା ବେଳେ ବର୍ତ୍ତମାନ ସଂଶୋଧିତ ନିୟମ ଅନୁସାରେ ଏହି ସୀମାକୁ ପଚାଶ ପ୍ରତିଶତକୁ ବୃଦ୍ଧି କରାଯାଇଛି ବୋଲି ବୈଠକ ପରେ ମୁଖ୍ୟ ଶାସନ ସଚିବ ବିଜୟ ପଟ୍ଟନାୟକ ଗଣମାଧ୍ୟମକୁ କହିଛନ୍ତି ।
ଏଣିକି ସିଏଜି ରିପୋର୍ଟ ଭଳି ଲୋକାଲ ଫଣ୍ଡ ଅଡ଼ିଟ ମଧ୍ୟ ବିଧାନସଭାରେ ଉପସ୍ଥାପିତ ହେବ । ପୂର୍ବରୁ କେବଳ ସିଏଜି ରିପୋର୍ଟ ବିଧାନସଭାରେ ଉପସ୍ଥାପନ କରାଯାଉଥିଲା ।
ପ୍ରସ୍ତାବିତ ଓଡ଼ିଶା ମେରିଟାଇମ ବୋର୍ଡ଼ର ସଦସ୍ୟ ସଂଖ୍ୟା ୧୨ରୁ ୧୫କୁ ବୃଦ୍ଧି କରାଯିବ । ରାଜ୍ୟ ସ୍ତରୀୟ ମେରିଟାଇମ ବୋର୍ଡ଼ ଗଠନ ପାଇଁ ଗତ ଜୁନ୍ ମାସରେ ମନ୍ତ୍ରୀ ମଣ୍ଡଳ ବୈଠକରେ ନିଷ୍ପତ୍ତି ହୋଇଥିଲା ।
ବାଣିଜ୍ୟ ଓ ପରିବହନ ମନ୍ତ୍ରୀଙ୍କ ଅଧ୍ୟକ୍ଷତାରେ ହେବାକୁ ଥିବା ଏହି ବୋର୍ଡ଼ରେ ସରକାରଙ୍କ ଅଧିନରେ ଥିବା ବିଭିନ୍ନ ସରକାରୀ ବିଭାଗର ୧୨ ଜଣ ଅଫିସରଙ୍କୁ ସଦସ୍ୟ ଭାବେ ନିଆଯିବ ।
କେନ୍ଦ୍ର ସରକାରଙ୍କ ପରାମର୍ଶ କ୍ରମେ ଏହି ବୋର୍ଡ଼ରେ ଭାରତୀୟ ନୌବାହିନୀ, ଜାହାଜ ଚଳାଚଳ ମନ୍ତ୍ରଣାଳୟ ଓ ରାଜ୍ୟ ମତ୍ସ୍ୟ ଓ ପଶୁ ସଂପଦ ବିଭାଗର ଜଣେ ଲେଖାଏଁ ଅଧିକାରୀଙ୍କୁ ପ୍ରତିନିଧିତ୍ୱ କରିବାର ସୁଯୋଗ ଦିଆଯିବ ।
ଓଡ଼ିଶା ସୁପିରିୟର ଜୁଡ଼ିସିଆଲ୍ ସର୍ଭିସ ରୁଲର ସଂଶୋଧନକୁ ମଧ୍ୟ କ୍ୟାବିନେଟ ମଞ୍ଜୁରୀ ମିଳିଛି । ପୂର୍ବରୁ ବରିଷ୍ଠ ବିଚାରପତିଙ୍କ ନିଯୁକ୍ତି କ୍ଷେତ୍ରରେ ୫୦ ପ୍ରତିଶତ ତଳ ପାହ୍ୟାରୁ ପଦୋନ୍ନତି ଦିଆଯାଉଥିଲା ।
ଅବଶିଷ୍ଟ ପଚାଶରୁ ପଚିଶ ପ୍ରତିଶତ ଓକିଲଙ୍କ ମଧ୍ୟରୁ ନିଆଯାଉଥିଲା । ସଂଶୋଧିତ ନିୟମ ଅନୁଯାୟୀ ଏଣିକି ପଦୋନ୍ନତି ଭିତ୍ତିରେ ୬୫ ପ୍ରତିଶତ ପଦବି ପୂରଣ ହେବ ।
କଲେଜ ଅଧ୍ୟାପକ ମାନଙ୍କୁ ଗ୍ରାଣ୍ଟ-ଇନ୍ ଏଡ଼୍ ଦେବା ପାଇଁ ଭାଲିଡ଼େସନ ନିୟମାବଳୀରେ ମଧ୍ୟ ପରିବର୍ତ୍ତନ କରାଯାଇଛି ।
